**ADATKEZELÉSI TÁJÉKOZTATÓ**

**1. BEVEZETÉS**

Jelen adatkezelési tájékoztató a **Budapesti Metropolitan Egyetem** (a továbbiakban: **„**METU”) és a **Magyar Nemzeti Bank** (továbbiakban: „MNB”) által kiírt ösztöndíj pályázattal – **MNB Szakmai Ösztöndíj** - kapcsolatosan folytatott adatkezelésekről nyújt tájékoztatást az általános adatvédelmi rendelet (a továbbiakban: GDPR) előírásainak megfelelően.

**2. ADATKEZELŐ MEGNEVEZÉSE ÉS ELÉRHETŐSÉGEI**

Jelen tájékoztatóban részletezett adatkezelési folyamat során mind a METU, mind az MNB adatkezelőként jár el (a továbbiakban együttesen „Adatkezelők”).

Elérhetőségek:

|  |  |
| --- | --- |
| Név: Budapesti Metropolitan Egyetem E-mail: [adatvedelmitisztviselo@metropolitan.hu](mailto:adatvedelmitisztviselo@metropolitan.hu) Honlap: <https://www.metropolitan.hu> | Név: Magyar Nemzeti Bank  E-mail: martont@mnb.hu  Honlap: //www.mnb.hu |

Az Adatkezelők adatkezelési folyamatai során betartják a hatályos jogszabályok előírásait és adatkezelési gyakorlatuk kialakításakor maradéktalanul tiszteletben tartják a magánszemélyek alapvető jogainak és magánszférájának védelmét, kiemelt figyelemmel az Általános Adatvédelmi Rendelet előírásaira.

Ha bármilyen kérdése vagy megjegyzése merül fel, kérjük, vegye fel velünk a kapcsolatot a fenti címeken.

**3. AZ ÖSZTÖNDÍJ PÁLYÁZAT MEGVALÓSÍTÁSÁVAL ÖSSZEFÜGGÉSBEN KIFEJTETT ADATKEZELÉS**

Adatkezelők a pályázati felhívásnak megfelelően a ***MNB Szakmai Ösztöndíj Pályázat*** lefolytatásával kapcsolatosan személyes adatokat kezelnek. Az adatkezelés az adatok átvételét és felhasználását, nyilvánosságra hozatalát egyaránt magában foglalja.

**3.1. Az adatkezelés céljai**

a) Pályázók azonosítása, a pályázatok elbírálása, szakmai ösztöndíjak odaítélése

b) Ösztöndíjat elnyert pályázók értesítése

**3.2. A kezelt adatok köre**

a) Pályázók azonosítása, pályázatok elbírálása

* Azonosító adatok (név, születési hely és idő, lakcím, állampolgárság, adóazonosító jel, NEPTUN-kód,)
* Elérhetőségi adatok (e-mail cím, telefonszám)
* Pénzügyi adatok (bankszámlaszám) – *kizárólag az ösztöndíj kifizetésével összefüggésben*

b) Ösztöndíjat elnyert pályázók értesítése

* Azonosító adatok (név, születési hely és idő, lakcím, állampolgárság, adóazonosító jel, NEPTUN-kód,)
* Elérhetőségi adatok (e-mail cím, telefonszám)
* Pénzügyi adatok (bankszámlaszám) – *kizárólag az ösztöndíj kifizetésével összefüggésben*

**3.3. Érintettek köre**

Az MNB Szakmai Ösztöndíj *Pályázati felhívásra* jelentkező természetes személy

**3.4. Az adatkezelés jogalapja**

A 3.1 szerinti adatkezelési célok esetében az adatkezelés jogalapja az érintett magánszemély önkéntes hozzájárulása (GDPR 6. cikk (1) bekezdés a) pontja)

**3.5. Az adatok forrása**

Az adatokat az érintett magánszemély adja meg.

**3.6. Az adatok továbbítása, címzettek**

A www.metropolitan.hu weboldal működtetésében a BeMind Kft. (8200, Veszprém, Damjanich utca 7/A, Cj: 19-09-512458) külön szerződés alapján adatfeldolgozóként vesz részt. A weboldalon megjelenő pályázati űrlapon keresztül megadott adatok adatfeldolgozó által biztosított tárhelyen is elmentésre kerülnek.

A Facebook és az Instagram közösségi oldalakon megjelenített adatok tekintetében a Facebook Ireland Ltd.(4 Grand Canal Square, Grand Canal Harbour, D2 Dublin Írország) adatkezelésre vonatkozó tájékoztatása az alábbi weboldalakon érhető el: <https://www.facebook.com/privacy/explanation>, <https://help.instagram.com/519522125107875>.

Az Adatkezelők eseti jelleggel a 3.1. pontban foglalt adatkezelési célok elérése érdekében további adatfeldolgozókat vehetnek igénybe. (például: hirdetmények, kiadványok, szórólapok, prezentációk készítése kapcsán).

**3.7. Az adatkezelés tartama**

Az Adatkezelők a 3.2. pontban meghatározott adatkezelési célokból személyes adatokat legkésőbb a pályázat elbírálásától számított 5 évig, a polgári jogi elévülés időtartamáig őrzik meg.

**4. Az Önt megillető jogok**

Az érintettek a közös adatkezeléssel érintett tevékenységek kapcsán, bármelyik, közös adatkezelésben részt vevő adatkezelőhöz fordulhatnak. Abban az esetben, ha az érintett megkeresése kifejezetten az egyik adatkezelő adatkezelésére vonatkozik, úgy a konkrét esettel kapcsolatban az adott adatkezelő jár el az érintett irányában.

A GDPR 7. cikk (3) bekezdése alapján az érintett jogosult arra, hogy hozzájárulását bármikor visszavonja. A hozzájárulás visszavonása nem érinti a hozzájáruláson alapuló, a visszavonás előtti adatkezelés jogszerűségét.

A GDPR 15. cikke alapján az érintett kérelmezheti a rá vonatkozó személyes adatokhoz való hozzáférést az alábbiak szerint:

Az érintett jogosult arra, hogy az adatkezelőtől visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a következő információkhoz hozzáférést kapjon:

1. az adatkezelés céljai;
2. az érintett személyes adatok kategóriái;
3. azon címzettek vagy címzettek kategóriái, akikkel, illetve amelyekkel a személyes adatokat közölték vagy közölni fogják, ideértve különösen a harmadik országbeli címzetteket, illetve a nemzetközi szervezeteket;
4. adott esetben a személyes adatok tárolásának tervezett időtartama, vagy ha ez nem lehetséges, ezen időtartam meghatározásának szempontjai;
5. az érintett azon joga, hogy kérelmezheti az adatkezelőtől a rá vonatkozó személyes adatok helyesbítését, törlését vagy kezelésének korlátozását, és tiltakozhat az ilyen személyes adatok kezelése ellen;
6. a valamely felügyeleti hatósághoz címzett panasz benyújtásának joga;
7. ha az adatokat nem az érintettől gyűjtötték, a forrásukra vonatkozó minden elérhető információ;
8. az automatizált döntéshozatal ténye, ideértve a profilalkotást is, valamint legalább ezekben az esetekben az alkalmazott logikára és arra vonatkozó érthető információk, hogy az ilyen adatkezelés milyen jelentőséggel bír, és az érintettre nézve milyen várható következményekkel jár.

Az adatkezelő az adatkezelés tárgyát képező személyes adatok másolatát az érintett rendelkezésére bocsátja. Az érintett által kért további másolatokért az adatkezelő az adminisztratív költségeken alapuló, észszerű mértékű díjat számíthat fel. Ha az érintett elektronikus úton nyújtotta be a kérelmet, az információkat széles körben használt elektronikus formátumban kell rendelkezésre bocsátani, kivéve, ha az érintett másként kéri.

A GDPR 16. cikke alapján az érintett jogosult az adatkezelőtől a rá vonatkozó személyes adat helyesbítését kérni.

Az érintett erre vonatkozó kérése esetén az adatkezelő köteles indokolatlan késedelem nélkül helyesbíteni a rá vonatkozó pontatlan személyes adatokat. Figyelembe véve az adatkezelés célját, az érintett jogosult arra, hogy kérje a hiányos személyes adatok – egyebek mellett kiegészítő nyilatkozat útján történő – kiegészítését.

A GDPR 17. cikke alapján az érintett jogosult az adatkezelőtől a rá vonatkozó személyes adat törlését kérni az alábbiak szerint:

Az érintett jogosult arra, hogy az adatkezelőtől a rá vonatkozó személyes adatok törlését kérje, az Adatkezelő pedig köteles arra, hogy az érintettre vonatkozó személyes adatokat indokolatlan késedelem nélkül törölje, ha az alábbi indokok valamelyike fennáll:

1. a személyes adatokra már nincs szükség abból a célból, amelyből azokat gyűjtötték vagy más módon kezelték;
2. az érintett tiltakozik a közérdekből, közhatalmi jogosítvány gyakorlása érdekében vagy az adatkezelő (harmadik fél) jogos érdekében történő adatkezelése ellen, és nincs elsőbbséget élvező jogszerű ok az adatkezelésre, vagy az érintett a tiltakozik a közvetlen üzletszerzés érdekében történő adatkezelés ellen;
3. a személyes adatokat jogellenesen kezelték;
4. a személyes adatokat az Adatkezelőre alkalmazandó uniós vagy tagállami jogban (magyar jogban) előírt jogi kötelezettség teljesítéséhez törölni kell.

Amennyiben az Adatkezelő nyilvánosságra hozta a személyes adatot, és az (1) bekezdés értelmében azt törölni köteles, az elérhető technológia és a megvalósítás költségeinek figyelembevételével megteszi az észszerűen elvárható lépéseket – ideértve technikai intézkedéseket – annak érdekében, hogy tájékoztassa az adatokat kezelő adatkezelőket, hogy az érintett kérelmezte tőlük a szóban forgó személyes adatokra mutató linkek vagy e személyes adatok másolatának, illetve másodpéldányának törlését.

Az Érintett törlési jogának korlátozására csak a GDPR-ban írt alábbi kivételek fennállása esetén kerülhet sor, azaz a fenti indokok fennállása esetén a személyes adatok további megőrzése jogszerűnek tekinthető:

* ha a véleménynyilvánítás és a tájékozódás szabadságához való jog gyakorlása, vagy
* ha valamely jogi kötelezettségnek való megfelelés, vagy
* ha közérdekből végzett feladat végrehajtása, vagy
* ha az adatkezelőre ruházott közhatalmi jogosítvány gyakorlása miatt, vagy
* ha népegészségügy területén érintő közérdekből,
* ha közérdekű archiválás céljából, vagy
* ha tudományos és történelmi kutatás céljából vagy statisztikai célból, vagy
* ha jogi igények előterjesztéséhez, érvényesítéséhez illetve védelméhez szükséges.

A GDPR 18. cikke alapján az érintett jogosult az adatkezelőtől a rá vonatkozó személyes adat kezelésének korlátozását kérni az alábbiak szerint:

Az érintett jogosult arra, hogy kérésére az adatkezelő korlátozza az adatkezelést, ha az alábbiak valamelyike teljesül:

1. az érintett vitatja a személyes adatok pontosságát, ez esetben a korlátozás arra az időtartamra vonatkozik, amely lehetővé teszi, hogy az Adatkezelő ellenőrizze a személyes adatok pontosságát;
2. az adatkezelés jogellenes, és az érintett ellenzi az adatok törlését, és ehelyett kéri azok felhasználásának korlátozását;
3. az Adatkezelőnek már nincs szüksége a személyes adatokra adatkezelés céljából, de az érintett igényli azokat jogi igények előterjesztéséhez, érvényesítéséhez vagy védelméhez; vagy
4. az érintett tiltakozott a közérdekből, közhatalmi jogosítvány gyakorlása érdekében vagy az adatkezelő (harmadik fél) jogos érdekében történő adatkezelés ellen; ez esetben a korlátozás arra az időtartamra vonatkozik, amíg megállapításra nem kerül, hogy az Adatkezelő jogos indokai elsőbbséget élveznek-e az érintett jogos indokaival szemben.

Amennyiben az adatkezelés a fentiek alapján korlátozás alá esik, az ilyen személyes adatokat a tárolás kivételével csak az érintett hozzájárulásával, vagy jogi igények előterjesztéséhez, érvényesítéséhez vagy védelméhez, vagy más természetes vagy jogi személy jogainak védelme érdekében, vagy az Unió, illetve valamely tagállam fontos közérdekéből lehet kezelni.

A GDPR 20. cikke alapján az érintett jogosult a rá vonatkozó személyes adatok hordozhatóságára az alábbiak szerint:

Az érintett jogosult arra, hogy a rá vonatkozó, általa egy adatkezelő rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat egy másik adatkezelőnek továbbítsa anélkül, hogy ezt akadályozná az az adatkezelő, amelynek a személyes adatokat a rendelkezésére bocsátotta, ha:

* ha az adatkezelés jogalapja az Érintett hozzájárulása, vagy az Érintettel kötött szerződés teljesítése
* és az adatkezelés automatizált módon történik.

Az adatok hordozhatóságához való jog gyakorlása során az érintett jogosult arra, hogy – ha ez technikailag megvalósítható – kérje a személyes adatok adatkezelők közötti közvetlen továbbítását.

Az adatok hordozhatóságához való jog gyakorlása nem sértheti a törléshez való jogot. Az adathordozás joga nem alkalmazandó abban az esetben, ha az adatkezelés közérdekű vagy az adatkezelőre ruházott közhatalmi jogosítványai gyakorlásának keretében végzett feladat végrehajtásához szükséges.

Az adatok hordozhatóságához való jog nem érintheti hátrányosan mások jogait és szabadságait.

A GDPR 21. cikke alapján az érintett jogosult a rá vonatkozó személyes adatok kezelése elleni tiltakozásra az alábbiak szerint:

Az érintett jogosult arra, hogy a saját helyzetével kapcsolatos okokból bármikor tiltakozzon személyes adatainak a 6. cikk (1) bekezdésének e) vagy f) pontján alapuló kezelése ellen, ideértve az említett rendelkezéseken alapuló profilalkotást is. Ebben az esetben az adatkezelő a személyes adatokat nem kezelheti tovább, kivéve, ha az adatkezelő bizonyítja, hogy az adatkezelést olyan kényszerítő erejű jogos okok indokolják, amelyek elsőbbséget élveznek az érintett érdekeivel, jogaival és szabadságaival szemben, vagy amelyek jogi igények előterjesztéséhez, érvényesítéséhez vagy védelméhez kapcsolódnak.

**5. Kérdések, az érintett jogorvoslati joga bíróság előtt, felügyeleti hatósághoz címzett panasz**

Adatvédelemmel kapcsolatos kérdéseivel, kéréseivel kérjük, forduljon hozzánk a 2. pont szerinti elérhetőségeken!

Az Ön megkeresésére tájékoztatás kérése esetén legfeljebb 30 napon belül, az Ön által megadott elérhetőségen válaszolunk.

Az érintett által tapasztalt jogellenes adatkezelés esetén polgári pert kezdeményezhet. A per elbírálása a törvényszék hatáskörébe tartozik. A per – az érintett választása szerint – a lakóhelye szerinti törvényszék előtt is megindítható (a törvényszékek felsorolását és elérhetőségét az alábbi linken keresztül tekintheti meg: <http://birosag.hu/torvenyszekek>).

Az egyéb közigazgatási vagy bírósági jogorvoslatok sérelme nélkül, minden érintett jogosult arra, hogy panaszt tegyen egy felügyeleti hatóságnál – különösen a szokásos tartózkodási helye, a munkahelye vagy a feltételezett jogsértés helye szerinti tagállamban –, ha az érintett megítélése szerint a rá vonatkozó személyes adatok kezelése megsérti a GDPR-t.

Nemzeti Adatvédelmi és Információszabadság Hatóság (NAIH)

cím: 1055 Budapest, Falk Miksa utca 9-11.

postacím: 1363 Budapest, Pf.: 9.

e-mail: [ugyfelszolgalat@naih.hu](mailto:ugyfelszolgalat@naih.hu)

telefon:+36 (1) 391-1400

fax.:+36 (1) 391-1410

honlap: [www.naih.hu](http://www.naih.hu)